Քեյլի Մակինանի

Քեյլի Մակինանի (, ), ամերիկացի քաղաքական գործիչ, Սպիտակ տան մամուլի քարտուղարը 2020 թվականի ապրիլի 7-ից մինչև 2021 թվականի հունվարի 20-ը։

Քեյլին իր կարիերան սկսել է ԶԼՄ-ներում՝ որպես «Fox News» հեռուստաալիքի «Huckabee» քաղաքական թոք-շոուի պրոդյուսեր։ Հետագայում աշխատել է որպես լրագրող «CNN»-ում։ 2017 թվականին դարձել է Հանրապետական կուսակցության ազգային կոմիտեի մամուլի քարտուղարը։

Կենսագրություն 
Մակինանին ծնվել և մեծացել է Տամպայում առևտրային արյունատար ընկերության սեփականատեր Մայքլ Մակինանիի և նրա կնոջ՝ Լին Մակինանիի ընտանիքում։ Քեյլին ուսանել է Սուրբ անունների ակադեմիայում, որը կաթոլիկ դպրոց էր։ Դրա ավարտից հետո նա սկսել է հետաքրքրություն ցուցաբերել միջազգային քաղաքականության նկատմամբ։ Որոշ ժամանակ անց Մաքիանին ընդունվել է Վաշինգտոնի Ջորջթաունի համալսարանին կից դիվանագիտական ծառայության դպրոց։ Նա նաև սովորել է արտասահմանում Մեծ Բրիտանիայի Սենթ Էդմունդ Հոլլի քոլեջում, որը Օքսֆորդի համալսարանի մի մասն է։ Օքսֆորդում ուսանելու ժամանակ նրան դասավանդել է բրիտանացի հայտնի քաղաքական գործիչ Նիկ Թոմաս-Սայմոնդսը։ Ջորջթաունի համալսարանն ավարտելուց հետո Մաքինանին աշխատել է որպես «Huckabee» շոուի պրոդյուսեր։

Երեք տարի անց Մակինանին ընդունվել է Մայամիի համալսարանին կից իրավագիտության դպրոց, ապա տեղափոխվել Հարվարդի համալսարանի իրավաբանական ֆակուլտետ։ Նա ավարտել է իր ուսումը 2016 թվականին։

Գործունեություն 
Որպես ուսանող՝ Մակինանին ծանոթ է եղել մի քանի հայտնի քաղաքական գործիչների, այդ թվում՝ Թոմ Գալահերին, Ադամ Պատնեմին և Ջորջ Բուշ կրտսերին, իսկ ավելի ուշ աշխատել Է Սպիտակ տան հաղորդակցության վարչությունում, որտեղ ԶԼՄ-ների համար ճեպազրույցներ է անցկացրել։

ԶԼՄ 
Մակինանին իրավաբանական ֆակուլտետում ուսանելու տարիներին եղել է «CNN» հեռուստաալիքի լրագրողը։ 2015 թվականի սկզբին Քեյլին սուր քննադատության էր ենթարկել Դոնալդ Թրամփին՝ հայտարարելով, որ նա, իր կարծիքով, «շոումեն» է և սխալ «կլինի» նրան ասոցացնել Հանրապետական կուսակցության քաղաքականության հետ։ Չնայած դրան, որոշ ժամանակ անց նա պաշտպանել է Թրամփի թեկնածությունը 2016 թվականի նախագահական ընտրություններում։

2017 թվականի օգոստոսի 5-ին Մակինանին լքել է պաշտոնը «CNN»-ում։ Հաջորդ օրը նա Real News Update շաբաթաթերթի Real News Update ծրագրի շրջանակներում 90 վայրկյանանոց հեռարձակում է անցկացրել Թրամփի Ֆեյսբուքյան անձնական էջում, որտեղ իր աջակցությունն է հայտնել նախագահի քաղաքականությանը։ Քեյլին նաև հայտարարել է, որ լուսաբանել է «ճշմարիտ նորությունները» ամերիկյան ժողովրդի համար։

Նախկին գործատու Մայք Հաքաբին նրան անվանել է «բծախնդիր հետազոտող» և «արտասովոր կարողություններով լրագրող»։

Հանրապետական կուսակցություն 
Դեռ քոլեջում սովորելու տարիներին Մակինանին սերտորեն կապված էր Հանրապետական կուսակցության հետ։ Նա քննադատել է Բարաք Օբամայի նախագահությունը։ 2012 թվականին Քեյլին հրապարակել է մի քանի թվիթներ, որոնք կասկածի տակ էին դնում ԱՄՆ 44-րդ նախագահի ծագման մասին տվյալների հավաստիությունը։

2017 թվականի օգոստոսի 7-ին նշանակվել է Հանրապետական կուսակցության ազգային կոմիտեի մամուլի քարտուղար։

Իր նշանակումից մի քանի շաբաթ առաջ Սպիտակ տան մամուլի քարտուղար Մակինանին բարձր է գնահատել COVID-19 պանդեմիայի դեմ պայքարում Թրամփի գործողությունները։

Սպիտակ տան մամուլի քարտուղար 
2020 թվականի ապրիլի սկզբին Մարկ Մեդոուզը Սպիտակ տան աշխատակազմի ղեկավարի պաշտոնում փոխարինել է Միք Մալվեյնիին։ Նրա առաջին կադրային որոշումը Մակինանիին Սպիտակ տան մամուլի քարտուղար նշանակելն էր։ Ստեֆանի Գրիշը, որն այդ պաշտոնը զբաղեցնում էր մինչև Քեյլին, դարձել է ԱՄՆ առաջին տիկին Մելանյա Թրամփի վարչակազմի ղեկավար։

Տարվա առաջին ճեպազրույցի ժամանակ Քեյլին լրագրողներին խոստացել է չխաբել նրանց՝ ասելով հետևյալը։

Հուլիսի 6-ին, Սպիտակ տանը ճեպազրույց անցկացնելով, Քեյլին հանդես է եկել ի պաշտպանություն Դոնալդ Թրամփի այն հայտարարությունների, թե COVID-19-ի դեպքերի 99 տոկոսում «գործնականում չի ազդում մարդու վիճակի վրա»։

Հոկտեմբերի 5-ին հայտնի է դարձել, որ Մաքիանին հեռանում է կարանտին և կշարունակի աշխատել հեռավար կերպով՝ COVID-19-ի թեստի դրական թեստի պատճառով։

Նոյեմբերի 20-ին շահարկումների ֆոնին, որոնք վերաբերում էին այն բանին, թե Թրամփն իբր անձնական կարգադրություն է տվել Բայդենի ներկայացուցիչների հետ բանակցություններ չվարել Սպիտակ տան աշխատակիցներին, Մակիանին մամուլի ասուլիս է անցկացրել, որտեղ հայտարարել է, որ «նման ցուցումներ չի ստացել»։

2021 թվականի հունվարի 7-ին Քեյլին ընթերցել է մեկ օր առաջ Վաշինգտոնում տեղի ունեցած բռնությունը դատապարտող կարճ դիմումը։ Ճեպազրույցը տևել է ոչ ավելի, քան երկու-երեք րոպե։ Հանդիպման ավարտին մամուլի քարտուղարը հրաժարվել է պատասխանել լրագրողների հարցերին։

Անձնական կյանք 
2017 թվականի նոյեմբերի 18-ին Մակինանին ամուսնացել է բեյսբոլի գլխավոր լիգայի լիդեր Պիտեր Շոն Գիլմարտինի հետ։ 2019 թվականի նոյեմբերի 25-ին ծնվել է նրանց դուստրը՝ Բլեյքը։

2018 թվականին գենային մուտացիայի հայտնաբերման պատճառով, որը մեծ հավանականությամբ կարող էր հանգեցնել կրծքագեղձի քաղցկեղի զարգացմանը, Մակինանին կանխարգելիչ կրկնակի մաստէկտոմիա է տարել։

Մատենագիտություն

Ծանոթագրություններ 

 
Ամերիկացի քաղաքական մեկնաբաններ
Ջորջթաունի համալսարանի շրջանավարտներ
Դոնալդ Թրամփի նախագահություն
ԱՄՆ-ի կին քաղաքական գործիչներ
Հարվարդի համալսարանի շրջանավարտներ